钦定古今图书集成/理学汇编/学行典/第133卷 > 杨龟山集 > 《馀杭所闻》
## 钦定古今图书集成/理学汇编/学行典/第133卷 > 杨龟山集 > 《馀杭所闻》

“《伊川语录》云：‘以忠恕为一贯’，除是曾子说方可信，若
他人说，则不可信。如何？”曰：“明道说却不如此。”问：“明道
说。”曰：“只某所著《新义》，以忠恕为曾子所以告门人，便
是明道说。”问：“《中庸》发明忠恕之理，以有一贯之意，如
何？”曰：“何以言之？”曰：“物我兼体。”曰：“只为不是物我兼体。
若物我兼体，则固一矣。此正孟子所谓‘善推其所为
者，乃是参彼己为言。若知孔子以‘能近取譬为仁之
方，则知此意’’。”曰：“即己即物，可谓一否？”曰：“然。”